Фиона Сампсън
Законно и нежно

Превод от английски: Светослав Митев, 2002

chitanka.info

Когато телефонът звъни неочаквано или моята съседка

връзва кучетата си край портата и идва

да ми разкаже за своя нов клиент,

или когато се тъкмя във банята:

какво хрумва на хората,

с животи законни и нежни,

които могат да стоплят в ръце. В преддверието —

венчелистче, цветни фотографии

и всеки е във рамка, храна,

която после ти минава през ума (британци сме) и нека

да не й се радваме чак толкова.

Децата им във парка ритат топка

и стъпват правилно със всеки крак, дорде над тях

прелита самолет навреме, пада дъжд

в прекъсвани и предвидими превалявания, и всичко

е съвсем безкрайно, чак до края.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.